【惊蛰当代•推荐】实力画家---尹枫大美无言，大爱无疆！每天关注惊蛰当代，让您与最美的艺术相遇！
点击右上角
蓝色
字体
惊蛰当代艺术
可以分享到朋友圈，查看官方账号并关注！
幼承庭训好学不辍 转益多师积学有成
————读尹枫兄画随想
夫画者
，
澹雅之事。
肇自天然，存乎一心。
借笔墨以写天地万物而陶泳乎我也。
丹青之兴，寄于毫楮而补文章翰墨之不周也。成教化，助人伦，千载万里，披图可鉴。故鸟兽虫鱼，江湖山川、风俗人物、神仙佛老，莫不成于布景，集于豪端。至乎以古喻今，托物言志，类老泉之亡秦阔论，似东坡之赤壁豪游，顾此言它，乘时射势，虽迥乎词人骚客，实等同赋兴，
载道
而已。夫丹青与文辞并运，才情与造化同功，分辉共影，各成天地。
绘事也，发乎灵府，触乎耳目，养乎诗书，成于造化。灵府者，
精神之宅，
智慧之所，因心造境是也
。
耳目者
，所以闻见也
，错综万象，咸归于此。诗文者，
咏情性
，
动天地，感鬼神，
超乎象外，得乎天成。书道者，
阴阳之表征也，天地万物，莫离阴阳；阴阳之变，莫过书道。随于心而出妙逸
，达于性而凑拍自然。
中和之道
，
自然之法
，
守雌之意
，得乎点划之间也。书画同宗，合之双美，失之两伤